ഓടുന്ന ട്രെയിനില് സ്ത്രീയെ ബലാത്സംഗം ചെയ്തു, യാത്രക്കാര് നോക്കിനിന്നു, വീഡിയോ പകര്ത്തി സാമൂഹിക മാധ്യമങ്ങളില്social media പ്രചരിക്കുന്ന വാര്ത്തകള്ക്ക് പ്രതികരിക്കാന് ധൈര്യം കാണിക്കുന്ന നമ്മള് എന്നാല് കണ്മുന്നില് നടക്കുന്ന സംഭവങ്ങള്ക്ക് എത്രത്തോളം പ്രതികരിക്കാറുണ്ടെന്നത് ഒരു ചോദ്യമാണ്. നമുക്കെന്തിനാണ് ഈ പൊല്ലാപ്പൊക്കെ എന്ന ഭാവത്തില് ചിലപ്പോള് ശ്രദ്ധിക്കാതെ കടന്ന് പോകാനും മതി. വടക്കന് ഫിലാഡല്ഫിയയിലുംPhiladelphia അത്തരമൊരു സംഭവം ഉണ്ടായി. ഓടുന്ന ട്രെയിനില് ഒരാള് ഒരു സ്ത്രീയെ ബലാത്സംഗംrape ചെയ്തപ്പോള് കൂടെയുണ്ടായ യാത്രക്കാര് ഒന്നും ചെയ്യാതെ വെറുതെ നോക്കി നില്ക്കുകയായിരുന്നു. മാത്രമല്ല, ചിലര് ആ ദൃശ്യങ്ങള് സ്വന്തം ഫോണില് പകര്ത്താനും മറന്നില്ല. ഒരുപക്ഷേ, മനുഷ്യസമൂഹം ഇത്രയ്ക്ക് അധപതിച്ചു പോയോ എന്ന് സംശയിക്കും വിധമായിരുന്നു ആള്ക്കൂട്ടത്തിന്റെ പ്രതികരണം. എന്നാല്, ഇപ്പോള് ആ നിസംഗതയ്ക്ക് വലിയ വില നല്കേണ്ടി വരുമെന്നാണ് തോന്നുന്നത്. സ്ത്രീയെ സഹായിക്കാന് തയ്യാറാകാതിരുന്ന യാത്രക്കാര് ക്രിമിനല് കേസ് നേരിടേണ്ടിവന്നേക്കുമെന്ന് പൊലീസ് പറയുന്നു. പെന്സില്വാനിയ ട്രാന്സ്പോര്ട്ടേഷന് അതോറിറ്റി SEPTA ഇത് ഗുരുതരമായ കുറ്റകൃത്യമാണെന്ന് വിശേഷിപ്പിച്ചു. ഒരു കാഴ്ച കാണുന്ന ലാഘവത്തോടെ ഈ കൊടും ക്രൂരതയ്ക്ക് സാക്ഷ്യം വഹിച്ച ഓരോരുത്തരും ഇനി ക്രിമിനല് കുറ്റത്തിന് വിചാരണ നേരിട്ടേക്കും. അതേസമയം അന്വേഷണം പൂര്ത്തിയാക്കിയതിന് ശേഷം മാത്രമേ അതില് അന്തിമ തീരുമാനം കൈകൊള്ളുകയുള്ളൂ. കഴിഞ്ഞയാഴ്ചയാണ് സംഭവം നടന്നത്. പുരുഷന്മാരും, സ്ത്രീകളും ആ ട്രെയിനില് ഉണ്ടായിരുന്നു. ട്രെയിന് കടന്നുപോകുമ്ബോള് ഒരു റെയിവേ ജീവനക്കാരനാണ് എന്തോ പ്രശ്നമുണ്ടെന്ന സംശയത്തില് പൊലീസിനെ വിവരം അറിയിച്ചത്. അടുത്ത സ്റ്റോപ്പില് കാത്തുനിന്ന സെപ്റ്റ പൊലീസ് പ്രതിയെ അറസ്റ്റ് ചെയ്തു. തുടര്ന്ന്, യുവതിയെ ആശുപത്രിയില് പ്രവേശിപ്പിച്ചു. എന്നാല്, അതിക്രമം നേരിടേണ്ടി വന്ന സ്ത്രീ അവിശ്വസനീയമാംവിധം ശക്തയായ സ്ത്രീയാണെന്ന് പൊലീസ് പറഞ്ഞു. അവര് പോലീസിന് ധാരാളം വിവരങ്ങള് കൈമാറി. ഭവനരഹിതനാണെന്ന് കരുതപ്പെടുന്ന 35 കാരനായ ഫിസ്റ്റണ് എന്ഗോയാണ് പ്രതി. ബലാത്സംഗം, അസഭ്യവര്ഷം, മറ്റ് അനുബന്ധ കേസുകള് എന്നിവ ചുമത്തിയാണ് പൊലീസ് അയാളെ അറസ്റ്റ് ചെയ്തിരിക്കുന്നത്. അയാള് ഇപ്പോള് ഡെലവെയര് കൗണ്ടി ജയിലില് തടവില് കഴിയുകയാണ്. ആക്രമണം ഏകദേശം എട്ട് മിനിറ്റോളം നീണ്ടുനിന്നു. ട്രെയിന് യാത്രക്കാരില് ആരെങ്കിലും ഒരാള് ഇത് റിപ്പോര്ട്ട് ചെയ്തിരുന്നുവെങ്കില്, 911 ല് വിളിച്ചിരുന്നെങ്കില് ആ സ്ത്രീ രക്ഷപെട്ടേനെ എന്ന് പൊലീസ് പറയുന്നു. ഈ സ്ത്രീയെ സഹായിക്കാന് ആരും ഒന്നും ചെയ്തില്ലെന്നത് എന്നെ ഞെട്ടിപ്പിക്കുന്നു അപ്പര് ഡാര്ബി ടൗണ്ഷിപ്പ് പൊലീസ് ഡിപ്പാര്ട്ട്മെന്റ് സൂപ്രണ്ട് തിമോത്തി ബെര്ണ്ഹാര്ഡ് ഞായറാഴ്ച പറഞ്ഞു. സ്ത്രീ ആക്രമിക്കപ്പെടുമ്ബോള് ആളുകള് ഫോണുകള് കൈവശം വച്ചിരുന്നെന്ന് അധികാരികള് പറഞ്ഞു. എന്നാല്, എത്ര പേര് കുറ്റകൃത്യത്തിന് സാക്ഷ്യം വഹിച്ചെന്നത് വ്യക്തമല്ല. ട്രെയിനിലെ യാത്രക്കാര് സംഭവം ഫോണില് പകര്ത്തി സോഷ്യല് മീഡിയയില് വീഡിയോ പോസ്റ്റ് ചെയ്തോ എന്ന് ചോദിച്ചപ്പോള്, ഈ സ്ത്രീ ആക്രമിക്കപ്പെടുന്ന ദിശയില് ആളുകള് ഫോണ് ഉയര്ത്തിപ്പിടിച്ചതായി ഞങ്ങള് റെയില്വേ ക്യാമറയില് കണ്ടു അദ്ദേഹം പറഞ്ഞു. മുഴുവന് സംഭവവും നിരീക്ഷണ ക്യാമറയില് പതിഞ്ഞിട്ടുണ്ട്. ട്രെയിനിലുണ്ടായിരുന്നവര് ആക്രമണം ഫോണില് പകര്ത്തിയിട്ടുണ്ടെങ്കില് അവര്ക്കെതിരെ ക്രിമിനല് കുറ്റം ചുമത്തുമെന്ന് പൊലീസ് പറഞ്ഞു. അന്വേഷണം പൂര്ത്തിയാക്കി, കണ്ടെത്തലുകള് സമര്പ്പിച്ചതിന് ശേഷം ഡെലവെയര് കൗണ്ടി ഡിസ്ട്രിക്റ്റ് അറ്റോര്ണി ഓഫീസ് ഇതില് അന്തിമ തീരുമാനമെടുക്കുമെന്ന് ബെര്ണ്ഹാര്ഡ് പറഞ്ഞു.